# Almira Skripchenko

Almira Skripchenko (17 de febrer de 1976) és una jugadora d'escacs francesa d'origen moldau que té els títols de Gran Mestre Femení (1995) i Mestre Internacional (1998).
A la llista d'Elo de la FIDE de l'agost del 2020, hi tenia un Elo de 2418 punts, cosa que en feia la jugadora número 2 de França i la 48a del món. El seu màxim Elo va ser de 2498 punts, a la llista de gener de 2002 (posició 618 al rànquing mundial).

## Escacs

Filla d'un pare ucraïnès i una mare armènia, ambdós pedagogs i entrenadors d'escacs, Skripchenko va començar a jugar als escacs quan tenia 6 anys.
El 1991, Moldàvia va esdevenir independent de la Unió Soviètica. Aquest motiu significà que Skripchenko podria participar per primer cop als Campionats del món de la joventut. Aviat fou coronada campiona de Sub-16 (1992, Duisburg, Alemanya) i el 1993, va aconseguir el bronze de la categoria Sub-18.
Es va casar amb el Gran Mestre francès Joël Lautier el 1997 i per això se'n va anar a viure a França. Malgrat la separació amb Lautier el 2002, esdevingué ciutadana francesa el 2001 i va continuar essent França casa seva. Llavors es va casar amb Gran Mestre francès Laurent Fressinet i el gener de 2007 tingueren una filla.
El 2001, amb 25 anys, va celebrar el seu èxit més gran fins aleshores, guanyant el Campionat Europeu individual femení. Fou aleshores escollida com a "la millor esportista del 2001 de Moldàvia" i condecorada amb l'Ordre de Mèrit Nacional en el seu país natiu.
El 2004 va guanyar la Copa dels Urals del Nord, el segon torneig internacional més gran per les escaquistes. Tingué lloc a Krasnoturinsk, el torneig de nou rondes pel sistema round-robin va presentar deu de les millors jugadores més fortes en el món. Skripchenko va acabar un punt i mig per davant de Maia Txiburdanidze, ex campiona del món femenina, i també derrotant-la al seu encontre individual. També va guanyar el torneig femení Accentus a Biel el 2005. Va assolir els quarts de finals en el Campionat del món femení els anys 2000, 2001 i 2010.
Vivint a París i representant França en els torneigs des del 2002, Skripchenko ha esdevingut un ambaixadora notable del joc a Europa. Va competir en el campionat Individual de França (2002, 2003). Va guanyar el campionat de França femení els anys 2004, 2005, 2006, 2010, 2012 i 2015.

### Participació en torneigs per equips

En competicions per equips, va guanyar la Lliga Nacional francesa amb el Club Escacs NAO (2003 i 2004) i amb el Clichy Echecs (2007, 2008, 2012 i 2013) i la Bundesliga alemana amb el Werder Bremen (2005). Les seves victòries inclouen també tres títols Nationale femení (que va guanyar amb Baden-Oos el 2003, 2004 i 2005) i cinc copes de l'Europeu de Clubs amb el Cercle d'escacs de Monte-Carlo (els anys 2007, 2008, 2010, 2012 i 2013).

### Participació en olimpíades d'escacs

Ha participat, representant Moldàvia (5 cops) i França (5 cops), en deu Olimpíades d'escacs entre els anys 1992 i 2012, amb un resultat de (+49 =39 –27), per un 59,6% de la puntuació. El seu millor resultat el va fer a les Olimpíada del 2008 en puntuar 6½ de 9 (+4 =5 -0), amb el 72,2% de la puntuació, amb una performance de 2440.

## Pòquer

Skripchenko També ha jugat en imposrtants torneigs de pòquer. El 2009, va acabar setena en una Sèrie Mundial de Pòquer Texas hold 'em sense límit, guanyant 78.664 dòlars. El 2011, va guanyar 50.000 dòlars quan va acabar segona del món al torneig de la Gira Mundial de Pòquer. De la mateixa manera que el 2011, el seu historial en torneigs de pòquer porta guanyant més de 250.000 dòlars.

## Shogi

Skripchenko també juga a shogi.

## Referències

* ↑ «Fitxa d'Almira Skripchenko» (en anglès). lloc web de la FIDE. [Consulta: 9 gener agost 2020].
* ↑ Posició al rànquing mundial i evolució Elo de Almira Skripchenko «benoni.de» (en alemany). Arxivat de l'original el 2015-09-23. [Consulta: 26 agost 2015].
* 1 2 3 Derbyshire, Martin. «Checkmate: Chess master Skripchenko finds the felt». Gzira, Malta: Rock Intention Malta, 05-10-2009. [Consulta: 15 agost 2014].
* 1 2 McClain, Dylan Loeb «An Unusual Double: Husband and Wife Win French Chess Championships». The New York Times [Nova York], 22-08-2010 [Consulta: 15 agost 2014].
* ↑ McClain, Dylan Loeb «Frenchwoman Wins Attention at an Event Dominated by Men». The New York Times [Nova York], 04-05-2008 [Consulta: 15 agost 2014].
* ↑ McClain, Dylan Loeb «At Title Event, Asian Women Pursue World Domination». The New York Times [Nova York], 25-12-2010 [Consulta: 15 agost 2014].
* ↑ Kavalek, Lubomir «Chess Bundesliga Kicks Off». The Huffington Post [Nova York], 10-10-2010 [Consulta: 15 agost 2014].
* 1 2 McClain, Dylan Loeb «Taking a Break From Poker to Win a Championship». The New York Times [Nova York], 01-09-2012 [Consulta: 15 agost 2014].
* ↑ Kavalek, Lubomir «Mighty Underdogs of the European Chess Club Cup». The Huffington Post [Nova York], 27-10-2013 [Consulta: 15 agost 2014].
* ↑ La notació (+x -y =z) vol dir que el primer jugador va guanyar x partides, en va perdre y, i va fer taules en z.
* ↑ redacció. «No-Limit Hold'em (Event 36)». Las Vegas, Nevada: Caesers Interactive Entertainment, 20-06-2009. [Consulta: 14 agost 2014].
* ↑ Perelman, Rob. «LA Poker Classic 2011 Event #44 WPT Invitational Final Results», 03-03-2011. Arxivat de l'original el 20 de març 2012. [Consulta: 15 agost 2014].
* ↑ Holloway, Chad. «World Poker Tour on FSN: The WPT Celebrity Part II», 30-05-2011. [Consulta: 15 agost 2014].
* ↑ «Almira Skripchenko». Media Rex Enterprises. [Consulta: 15 agost 2014].
* ↑ «Shogi Boom spreads across the borders!». Arxivat de l'original el 2016-03-03. [Consulta: 26 agost 2015].
* ↑ Simultaneous in Rueil-Malmaison with Anosh Giri, Maxime Vachier-Lagrave and Almira Skripchenko Shogi Association Paris Published 7 novembre 2011